“เกศรา”รับมาตรการตลาดจีนส่งผลลบต่อตลาดหุ้นไทย-ยันยังไม่มีมาตรการพิเศษ
"เกศรา"รับมาตรการตลาดจีนส่งผลลบต่อตลาดหุ้นไทย-ยันยังไม่มีมาตรการพิเศษ
8 ม.ค. 2559

นางเกศรา มัญชุศรี กรรมการและผู้จัดการตลาดหลักทรัพย์แห่งประเทศไทย(ตลท.) เปิดเผยว่า กรณีจีนยกเลิกการการใช้Circuit Breaker โดยมีผลตั้งแต่วันนี้ และมีการออกมาตรการเสริมในการห้ามผู้ถือหุ้นขายหุ้นออกเกิน 1% จากมาตรการเดิมที่มีการห้ามผู้ถือหุ้นใหญ่ขายหุ้นออกเป็นระยะเวลา 6 เดือน และได้ครบกำหนดในวันที่ 8 ม.ค.นี้ น่าจะส่งผลต่อตลาดหุ้นจีน ขณะที่ตลาดหุ้นไทยแนะจับตา Sentiment จากทางจีน, ยุโรป และสหรัฐฯ
อย่างไรก็ตาม ปัจจุบันตลาดหุ้นไทยมีมาตรการ Circuit Breaker ที่ใช้เป็นปกติอยู่แล้ว กรณีดัชนีหุ้นไทยขึ้นหรือลง 10%,  20% อยู่แล้ว ดังนั้นเชื่อว่า หากมีปัจจัยอะไรเข้ามากระทบรุนแรง มาตรการนี้น่าจะสามารถรองรับได้ ซึ่งที่ผ่านมากฎเกณฑ์เหล่านี้ได้ผ่านวิกฤติมาหลายครั้งแล้ว แต่ตลาดหุ้นไทยไม่ได้น่ากลัวเหมือนอย่างตลาดจีน เพราะเศรษฐกิจบ้านเรายังดีกว่าเศรษฐกิจจีน